 Proza - : - M.i.G. 21 de Constantin iliescu : - M.i.G. 21 de Constantin iliescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Restaurantul... (Proza) > 10% ... (Proza) > Sensul... (Proza) > iT-istul ... (Proza) > Ceata ... (Proza) > Carla ... (Proza) > Jurnalul... (Proza) > Despre... (Personale) > Amnistia ... (Proza) > Parapanta ... (Proza) > Zmeul de... (Proza) > Viitorul la... (Proza) > Ultima gara... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14125828 index.html' > Vizionari: 697 > M.i.G. 21 proza [ ] ploaie de stele - - - - - - - - - - - - - - - - - - - - - - - - - de Constantin iliescu [icon ] 2018-05-18 | | Sunt un M.i.G.-21 si sa nu va mire ca vorbesc in graiul oamenilor. L-am invatat de-a lungul vietii mele destul de tumultuoase. stiu ca acum, nimeni nu mai da doi bani pe mine, dar sa stiti ca am fost cineva la viata mea. Sunt avion de vanatoare (adica am fost) si desi nu am vanat nimic de cand am iesit din fabrica, totusi am facut razboiul, razboiul rece desigur si sa stiti ca din punt de vedere emotional nu este nicio diferenta intre un razboi cald si unul rece. Emotiile sunt aceleasi, ba poate mai accentuate in cazul unui razboi rece, pentru ca trebuie sa stai mereu cu arma la picior, cum spun oamenii. Nu e usor sa fi gata de lupta in fiecare moment. Pentru acest lucru am mobilizat in jurul meu o multime de oameni pe care i-am tinut sub tensiune vreme de 30 de ani. in acest timp, unii dintre ei au disparut, pe cale naturala, adica s-au pensionat si au murit, pe altii i-am bagat in spitalul de nebuni, iar pe cativa i-am calit si i-am pastrat langa mine. Acestia sunt trei baieti, acum cam batraiori; pilotul Costel, mecanicul Stan si Titi, cel cu combustibilul, care imi face aprovizionarea cu kerosen. Kerosen din ala bun, cum era odata. Nu stiu unde il tine, dar imi da numai mie. Prin asta imi dovedea ca ma iubeste. Daca nu ar fi avut accidentul la ochi, el ar fi trebuit sa ma piloteze, pentru ca asta a fost visul lui de copil, dar asa, din cauza accidentului, a ajuns la aprovizionare. Titi asta, are zborul in sange. Mi-a povestit ca era cam de 11-12 ani cand s-a urcat pe o magazie din curte si a sarit cu o umbrela in maini, ca sa invete sa zboare. A sarit si cu doua umbrele deodata si chiar a planat vreo cativa metri, dar s-a terminat rau pentru ca ultima oara, la aterizare, s-a dezechilibrat si a cazut pe o parte. O tija de la o umbrela i-a intrat in ochiul drept. Nu i la scos de tot, doar i-a atins putin cristalinul, suficient ca umoarea apoasa sa i se scurga si sa-si piarda vederea. Trei operatii i-a facut doctorul Juster de la Bacau, de i-a salvat ochiul intreg. Era bucuros, ca nu a fost nevoie sa-i puna ochi de sticla. Se descurca si cu un singur ochi, numai ca la fotbal, in curtea scolii, cand se alegeau echipele, pe el nu il lua nimeni in vreo echipa pentru, ca "chiorul nu vede mingea si in anii adolescentei a continuat sa viseze sa faca scoala de pilotaj dar din cauza ochiului, nu a putut sa faca altceva decat doar sa ajunga in preajma avioanelor. La un control oftalmologic de rutina, o doctorita tanara i-a spus ca nu ar fi fost o problema cu vederea cu un singur ochi, pentru ca vederea spatiala se formeaza pana la varsta de 6 ani, iar accidentul i s-a intamplat la 12. Asa ca ar fi putut fi acceptat la selectie. Cu trecerea anilor s-a resemnat. Cand e singur si sigur, ca nu il vede nimeni, vine pe langa mine si ma mangaie. A vazut ca mecanicii au manusi atunci cand lucreaza la motoare si si-a pus si el manusi, ca sa nu ma zgarie cand ma mangaie si nu stiu cum sa-i spun ca mai mult mi-ar place sa-i simt caldura palmelor, fara manusile acelea. Despre fiecare as avea ceva de spus. Stan, este un mecanic exceptional, dar trebuia sa-l prinzi in momentele cand nu era certat cu nevasta-sa. Femeia asta e nebuna. Pe vremea aialalta, cand ar fi vrut si el ca omul sa se odihneasca, intr-o zi de duminica, mi-a spus Stan, ca pe la ora trei dupa amiaza, nevasta-sa, a vrut pepsi-cola si l-a trimis pe bietul om sa caute in oras asa ceva. Unde dracu sa gasesti pepsi in cartier la el in Crangasi? si nu orice fel de pepsi, ci la sticla cu dungi in spirala. A gasit la intercontinental, dupa ce a batut toate restaurantele si barurile. Cand a ajuns acasa nevasta-sa nu a mai vrut pepsi. A vrut zeama de varza acra. Ce sa-i faci? Era gravida a cincea oara. Pe mine ma amuza cu povestile lui, dar imi dadeam seama ca era nefericit. Culmea a fost cand am aflat ca l-a parasit si l-a lasat cu patru copii, al cincilea fiind al amantului ei cu care a si fugit. Despre Costel, ce sa va spun, cu el aveam o relatie speciala. El este pilotul meu. Primul si ultimul sper. intre noi s-a intamplat o adevarata poveste de dragoste. De fapt el s-a indragostit primul de mine. Eram tineri si frumosi. El de abia iesise de pe bancile scolii de aviatie, iar eu tocmai venisem de la Moscova, adus de un cioban rus, care m-a forjat si mi-a bruscat comenzile tot drumul. De cum m-a vazut, Costel, am simtit ca intre noi se va naste o adevarata camaraderie. tin minte, prima zi cand ne-am intalnit. Eu straluceam in soare, mandru nevoie mare de steaua mea rosie in cinci colturi, pictata pe aripi. El, timid, imi dadea ocol mangaindu-ma ca pe o femeie. Mi s-a facut putin rusine de ce am simtit atunci, sub mangaierea mainilor lui. M-am suspectat ca as fi avut o deviatie comportamentala legata de sexualitatea mea. imi amintesc, ca in fabrica, la rusi, numai una, Natasa, ma mai atingea asa. Uneori, noaptea, cand nu era nimeni prin preajma,se urca la mine in carlinga si imi tinea strans mansa intre pulpele ei groase si calde, cu mainile ei mari si umede, si eu ma emotionam asa de tare incat mi se scurgeau cateva picaturi de ulei din motor. Situatia a trecut neobservata, pentru ca pe vremea aceea oamenii nu se suspectau intre ei pentru deviatiile sexuale ci pentru cele politice mai ales. Cand a intrat in carlinga i-am aratat lui cine dintre noi doi este barbatul. Mi-am incalzit bine motorul si am tasnit intr-un fortaj vertical de s-a cutremurat jumatate din Bacau, de zgomotul facut. Am tras o goana pana la Piatra Neamt si pe la Buhusi, am depasit viteza sunetului provocand un bang sonic de toata frumusetea, ca s-a fisurat cosul de fum de la fabrica de postav. Eh ce vremuri! in 68 cand cu evenimentele din Cehoslovacia, am tremurat amandoi la cel mai mic semn de alarma. Eu pe pista eram cu aparatoarele de la prizele de aer scoase, iar el in cazarma, dormind imbracat in combinezonul de zbor. Mi-a marturisit ca dupa discursul lui Ceausescu de la televizor, starea de emotie care l-a cuprins era atat de mare incat, daca ar fi primit ordinul sa bage un cutit in taica-su, ar fi facut-o, nemaivorbind de vreun rus. M-am ingrozit putin stiind ca am trecut prin maini rusesti de la primul surub. Anii au trecut si nu a fost cazul. Am avut de dus multa munca de convingere cu Costel pana cand am facut din el, pilotul care este astazi. Pot sa spun ca l-am domesticit. Costel avea in el acea nebunie de erou, cum aveau asii aerului in timpul primului razboi mondial. ii placea sa traiasca periculos. Zborul pentru el avea un efect de drog puternic, care ii dadea o stare de beatitudine atat de grava, incat avea senzatia ca zbura fara ajutorul meu, de parca zbura singur. Eu stiam ca este efectul vitezei supersonice care seamana cu starea de betie Uneori imi era teama sa nu ne prabusim. El avea scaunul ejectabil, dar eu, eu, as fi aflat primul cum este sa se lovesti si sa te sfarami de pamant. A trebuit sa-l fac sa pretuiasca viata. Pentru asta am cautat intentionat sa-l sperii, ca sa-l salvez si apoi sa-l fac sa-mi multumeasca. Am procedat in felul urmator. Pe la 12000 de metri mi-am oprit motorul si am inceput sa intru in vrie. M-am rostogolit in toate felurile pana pe la 6000 de metri, apoi m-am stabilizat cu botul spre apus, ca era intr-o dupa amiaza. L-am lasat sa priveasca linia orizontului, care desparte viata de moarte si cerul de pamant si l-am facut sa se gandeasca la Dumnezeu. Apoi mi-am reluat caderea necontrolata in gol pana la 1000 de metri de pamant, timp in care l-am facut terci intre peretii cabinei inguste. Se cacase pe el si de abia am asteptat sa deschida carlinga sa se aeriseasca. Costel s-a schimbat mult dupa acest incident. A pus o iconita intre cadranul altimetru si cadranul giroscopului. Costel pe cat era de exuberant in zbor pe atat era de tacut in ceea ce priveste viata lui personala. Ceea ce m-a mirat mai mult este ca pe spatele iconitei cu Maica Domnului era lipita o fotografie a unei fete blonde cu ochii albastri. La decolare, isi punea inaintea ochilor poza cu fata. La aterizare, o intoarce pe partea cu Maica Domnului. Ce sa spun, fiecare cu sensibilitatile lui. Despre fata blonda nu mi-a spus niciodata nimic si nici eu nu l-am provocat. O data, cand am zburat pe deasupra Craiovei, Costel a scos un geamat sfasietor in microfon dupa care l-am auzit spunand: "aici te-am pierdut, dragostea mea" Alta data, cand am dat peste un gol de aer din care nu credeam ca ne vom mai redresa, l-am auzit strigand; "Te iubesc Maria!" in primavara a inceput retehnologizarea mea. impreuna cu Costel am fost in israel, unde mi-au pus un computer si un pilot automat din cauza caruia nu mai simteam pe mansa fermitatea mainilor lui. Am primit armament modern si l-au modernizat si pe Costel pentru ca i-au pus pe cap o casca plina de senzori, care avea pe ea si un sistem de ochire prin laser. Arata ca un robot, ca un cyborg, cu instalatia aia pe cap, care ii citea gandurile lui si-mi transmiteau mie comenzile prin intermediul computerului. Tot echipamentul acesta era american si se bloca foarte des pentru ca gandurile americanilor erau ganduri simple si putine, pe cand ale lui Costel, erau altfel. in zborul de intoarcere, Costel a facut niste greseli de pilotaj, neputandu-se adapta de prima data si la analiza inregistrarilor parametrilor de zbor, calculatorul de bord, l-a declarat incompatibil. Am inteles imediat prin ce trece Costel. Superiorii au hotarat sa-i mai dea o sansa, ca asa este la americani, ti se mai da o a doua sansa. Amandoi eram hotarati sa nu o pierdem. in noaptea de dinaintea probei, Costel, nu a putut dormi. Nu avea emotii ci doar o stare de disconfort. Dimineata in care era programat testul era una rece, sticloasa. Noaptea inca nu se ispravise. Stelele, inca, erau pe cer. La lumina reflectoarelor de pe aerodrom Stan, mecanicul, mi-a facut o inspectie vizuala si s-a declarat multumit. A remarcat doar noua culoare in care fusesem vopsit si insemnele NATO de pe aripi. Titi, cel cu kerosenul, mi-a facut un plin cu varf, si mi-a sters delicat cu o carpa, busonul de alimentare. Am plecat ca de obicei in fortaj vertical pana la zece mii de metri, lasand in urma o flacara imensa ca un stalp de lumina. Depasisem in urcare viteza de 2 Mach. Costel privea tinta spre stelele care dispareau odata cu rasaritul prematur al soarelui. il vedeam prin webcam cum nu mai urmarea instrumentele de bord. Datorita computerului puteam si eu sa-i citesc gandurile. Prin cap au inceput sa-i treaca amintirile din copilarie, dulceata serilor in amurg, inainte de caderea noptii, cand impreuna cu tatal lui si cu Mihai, fratele mai mic, incepeau cautarea stelelor. Pe masura ce se intuneca, stelele apareau pe cer, iar ei si le insuseau; "Asta-i a mea, asta-i a mea. Ba nu, e a lui tata, da-i-o inapoi". Cand stelele se aglomerau pe cer si nu mai puteau sa le tina socoteala, care si ale cui erau, tatal le mangaia capetele si ii trimitea la culcare. Calculatorul de bord nu intelegea nimic din acele ganduri si inainte de a se bloca complet, a inceput sa scoata un fum alb si inecacios. Dupa un timp s-a instalat linistea. Costel avea ochii sticlosi. Am inteles ce trebuia sa fac. Am armat dispozitivul de autodistrugere si l-am programat sa se declanseze la douazeci de mii de metri. De cand zburam impreuna nu mai ajunsesem la inaltimea aceea. Fara niciun efort si eu, si Costel ne-am transformat intr-o "ploaie de stele" pe care Titi si Stan o priveau inmarmuriti. Toate aceste lucruri au putut fi aflate in urma analizei inregistrarilor din cutia neagra, care a cazut ultima. | index 'pageview'); 